钦定古今图书集成/明伦汇编/宫闱典/第098卷 > 《奉和圣制幸玉真公主山庄因题石壁十韵之作应制》前人
## 钦定古今图书集成/明伦汇编/宫闱典/第098卷 > 《奉和圣制幸玉真公主山庄因题石壁十韵之作应制》前人

碧落风烟外，瑶台道路赊。如何连帝苑，别自有仙家。
此地回鸾驾，沿溪转翠华。洞中开日月，窗里发云霞。
庭养冲天鹤，溪流上汉槎。种田生白玉，泥灶化丹砂。
谷静泉逾响，山深日易斜。御羹和石髓，香饭进胡麻。
大道今无外，长生讵有涯。还瞻九霄上，来往五云车。